b'\n_START_ARTICLE_\nSlovenski hladnokrvni konj\n_START_SECTION_\nOpis\n_START_PARAGRAPH_\nSlovenski hladnokrvni konje je dobrohotnega in umirjenega zna\xc4\x8daja, skladne, \xc4\x8dvrste postave srednje velikega okvirja. Trup je globok in \xc5\xa1irok, noge so \xc4\x8dvrste, z dobro oblikovanimi sklepi. Glava je zmerno konveksna, vrat zmerno dolg, trup pa \xc5\xa1irok in dobro povezan. Kri\xc5\xbe je razklan ter pogosto pobit. _NEWLINE_\xc5\xbdrebci imajo ple\xc4\x8dno vi\xc5\xa1ino najmanj 150 cm, kobile pa najmanj 148 cm. Prevladujejo konji rjave, lisi\xc4\x8dje in \xc4\x8drne barve, ne pojavljajo pa se lisasti konji.\n_START_SECTION_\nRaz\xc5\xa1irjenost in uporaba\n_START_PARAGRAPH_\nDanes je ta pasma raz\xc5\xa1irjena po celi Sloveniji. V preteklosti so se konji te pasme uporabljali predvsem kot delovni konji v kmetijstvu in gozdarstvu in vle\xc4\x8dni konji. Danes se prete\xc5\xbeno uporabljajo za vleko vozov v turisti\xc4\x8dne namene, redkeje pa za je\xc5\xbeo. Velik del populacije je danes namenjen tudi vzreji klavnih \xc5\xberebet, pa tudi za prirejo in predelavo kobiljega mleka._NEWLINE_Glede na merila ogro\xc5\xbeenosti spada populacija v tvegano stopnjo ogro\xc5\xbeenosti.'